Brita Hagberg

eskuinera|thumb|Svensksund-eko bataila|267x267px
**Brita Christina Hagberg**, sortzez **Nilsdotter**, ezizenez ***Petter Hagberg*** (Suedia, 1756 – Stockholm, Suedia, 1825eko martxoaren 19a) Errusiar-Suediar Gerran (1788-1790) gizon jantzita suediar armadan soldadu jardun zuen emakumea izan zen. XX. mendean emakumeei armadan sartzen utzi aurretik, Suedian borrokan izandako ausardiarengatik sarituak izan ziren hiru emakumeetako bat da.

## Bizitza 
Ustez Hagberg Finnerödjan jaio zen. 1777an heldu zen Stockholmera, eta han 1785. urtean Anders Peter Hagbergekin (1753–1816), guardiako soldadu batekin, ezkondu zen.

### Ibilbidea 
Bere senarra 1788. urtean deitu zuten soldadutzara. Gatazka hasi eta senarraren berririk ez zuenez, armadan sartu zen gizon baten itxurapean, Petter Hagberg izen faltsuarekin, senarra bilatzeko.

Svensksund-eko guduan (1790) eta Vyborg badiako guduan parte hartu zuen itsas armadako soldadu gisa. Gudu horretan, "gutxienez emakume bat zegoen borroka posizioan", eta emakume hori Hagberg zen. Styrbjörn itsasontzian zerbitzatzera bidali zuten*.* Istorio baten arabera, Kurt von Stedingk almiranteak behin "Hagberg" deitu zuen, eta bi soldadu joan zitzaizkion laguntzera; bat Hagberg zen, eta bestea bere senarra. Kontuz ibili ziren biak emakume generoa sekretuan gordetzen, eta hau bere kontakizunak berak agerian utzi zituen urte askoz geroago. Soldadu askok guduan ausardiarengatik dominak jaso zituzten 1788-1790eko gerran eta 1808-1809ko Finlandiako Gerran Suediako armadan zerbitzatu ostean, eta horietako batzuk gizon jantzitako emakumeak ziren. Brita Hagberg zen horietako bat zen.

### Zauritu, emakumea zela jakin, pentsioa 
Geroago, Hagberg Björkö Sund-eko guduan zauritu zuten eta ontziaren azpiko kubiertara eramateko agindu zioten. Ez zuen nahi izan, baina obeditzera behartu zuten, eta horrela bere benetako sexua agerian geratu zen. Hala ere, Hagbergi urtean hiru riksdaler-eko pentsio militarra eman zioten, emakume batentzat ere oso gutxitan gertatzen zena. Pentsioa Carl Olof Cronstedtek gomendatu zuen.

### Gerra ostean 
Gerra ostean, Hagbergek elikagaiak saltzeko pribilegio pertsonala jaso zuen (emakume ezkondu batentzat ezohikoa) (1793), eta Stockholmeko Oxtorget plazan erreserbatutako toki bat (1802), azkenekoz 1819. urtean berritu zena. Senarra 1816. urtean hil zen. Gutxienez bi seme-alaba izan zituzten (helduarora heldu zirela baieztatu diren bakarrak, behintzat); 1792. urtean jaiotako seme bat eta 1797an jaiotako alaba bat.

1864. urtean, historiako Suediako emakume ospetsuei buruzko erreferentzia-liburu batean aipatu zen. Hona hemen azalpena:"Duela hogeita hamar urte inguru, Stockholmeko Oxtorget plazan, emakume adineko bat ikus zitekeen pedestal batean jengibre-ogia saltzen, bularrean ausardiaren domina zuela. Hagström izeneko guardiako soldadu batekin ezkonduta egon zen - hau zuzena bada -, eta bizitza bakartia eraman zuen senarra 1788. urteko gerran zerbitzatzera deitu ostean. Horregatik, gizonen arropak jantzita sartu zen itsasontzian."Hagström abizena okerra da, eta 1864. urtean kontatutako eszena berrogei urte lehenago gertatu zen, ez hogeita hamar. 1828. urtean, Brita Hagbergen bizitza ospatu zen *"Fruktmånglerskan med Tapperhetsmedalj"* ( euskaraz: Ausardiaren domina duen fruta-saltzailea) poeman, 'Eufrosine' (Julia Nyberg) poetaren poeman, non gizon jantzita senarraren bila armadan sartu zen soldaduaren istorioa kontatzen den. Brita Hagberg ez zen Suediako historiaren hasieran gizon jantzi zen emakume bakarra soldadu gisa jarduteko, baina baliteke emakumeek armadan sartzea debekatuta zuten sasoian egindako zerbitzuarengatik pentsio militarra jaso zuen bakarra izatea. Stockholmen hil zen eta ehorzketa militarra eman zioten, bere sasoirako ere berezia.

## Emakumeak gerran 
Ez zen 1788-90eko gerran nabarmendu zen emakume bakarra izan. Västmanlandeko Färneboko zerbitzari bat zen Anna Maria Engsten, P.H. Scharff maiorraren zerbitzaria, eta 1790. urtean nabarmendu zen. Bidaiatzen ari zen txalupa hustu zutenean, ihes egiteari uko egin zion eta geratu egin zen, gauez txalupa Suediako kostalderaino gidatuz, Errusiako suaren pean. Horregatik, Gustavo III.a Suediako erregeak saritu egin zuen eta För tapperhet i fält (Itsasoko ausardiarengatik) domina eman zion. Hagberg eta Engsten dira itsasoko ausardiarengatik kondekorazioa jaso duten emakume bakarrak; beste emakume batek, Elisa Bernerströmek (Elisa Sevenius), lehorrean borrokatzeagatik domina jaso zuela baieztatu da. Hirugarren emakume batek, Dorothea Maria Löschek, Theslöf ofizialaren emazteak, *Armida* ontziaren agintea hartu eta guduan zehar gidatu zuen ontziko ofizialak erori ostean, eta horregatik Suediako flotaren kapitain titulua eman zioten.

## Sariak eta aintzatespenak 
* Suedian borrokan izandako ausardiarengatik saritua

## Erreferentziak 
## Bibliografia 
* Johansson, Christer: Kvinnorna och kriget. Soldathustrur, markententerskor och kvinnliga krigare. (suedieraz)
* Peter England: Historiska essäer. Förflutenhetens landskap (suedieraz)
*  (suedieraz)
* Anteckningar om svenska qvinnor (suedieraz)
## Ikus, gainera 
* Anna Maria Engsten
* Elisa Servenius
* Ulrika Eleonora Stalhammar